Sport – Suidooster
On Mei 3, 2017 By ArianaUysIn SportLewer kommentaar
Toutrek 101: Aangrypende deursettingsvermoë en vet pret
On Februarie 28, 2017 Mei 3, 2017 By ArianaUysIn SportLewer kommentaar
“Ek kan nie sport doen nie.” sê amper elke kultuurkind. Wel, die week het ek as redaksielid die spontane uitdaging aangepak om aan toutrek deel te neem. “Hoe intens kan dit nou eintlik wees?”
As beginner, skop ‘n mens af met ‘n 2 km se drafroete om op te warm, en ja…twee kilometer om op te warm. Natuurlik is dit makliker gesê as gedaan, want teen die einde van die poging om ten minste redelik by te hou met die ander toutrekkers, het dit nie heeltemal volgens my siening verloop nie en die draffie het begin om omtrent by 1.5 km na ‘n stapspoed te gaan. Miltsteek het teen die tyd aan my sy ‘n verskyning gemaak as ondersteuner, maar agterste os kom ten minste ook weer by die toutrekgronde uit.
Die eintlike opwarming bestaan uit lunges doen oor die breedte van die veld, 50 squats, crunches en nog ‘n fiksheidsuitdaging is om ‘n persoon te kry met min of meer dieselfde liggaamsbou as jy het en die persoon op jou rug te dra oor die breedte van die veld. Daarna dra die persoon jou weer terug waar julle begin het. Na die opwarming het die lekker deel uiteindelik begin: die fisiese toutrekdeel.
‘n Mens besef nie hoe baie tegniek daarin gaan om as ‘n span iets te doen wat eintlik heel eenvoudig klink, tot ‘n mens dit self doen nie. Jou hande moet ‘n vuisspasie uitmekaar uit wees as ‘n mens die tou vashou en die tou moet altyd heuphoogte wees. Ek het ook gou geleer dat ‘n mens nie regtig jou hande gebruik nie, wat eintlik baie ironies is omdat die sport se naam toutrek is? Die geheim lê in die manier wat jy jou bene gebruik terwyl jou hande ‘n ferm hou-vas het op die tou. Ek het dié vinnige lessie gekry oor hoe mens dit die regte manier doen met behulp van mnr. Adriaan Odendal en medespanlede op verskillende stadiums van die oefening en dit was inspirerend om te sien hoe almal saamwerk om die tydelike toutrekkertjie te help.
Op ‘n ernstiger noot, haal ek regtig my hoed vir die mense wat deelneem aan toutrek af. Die sportsoort vat ongelooflik baie selfdissipline, deursettingsvermoë en fokus en ek voel dit is waardes wat uitstekend aansluit by ons skool s’n. Ek het ‘n voëltjie hoor fluit dat party skole se rugbyseuns saam met die toutrekspanne hulle fiksheidsoefeninge doen met uitstekende resultate…dalk kan Hoërskool Strand se rugbyseuns ook so ‘n reëling in die toekoms tref?
Toutrek is Maandae en Woensdae van 17:30 -19:00. Sal jý die moed hê om dié sportsoort uit te probeer?
Strand se Eerste Krieketspan leer lesse vir baie sesse
On Januarie 23, 2017 Januarie 23, 2017 By ArianaUysIn SportLewer kommentaar
Die lang vakansie is verby en 2017 is met ons. Van dag een af was al die krieketspanne, die eerstespan ingesluit, hard aan die voorberei en tot dusver was Hoërskool Strand se eerstespankaptein, Rewayne Viljoen, meer entosiasties as enige iemand om te begin.
Die Suidooster het besluit om ‘n onderhoud met die speler en kaptein te voer: “Om ‘n lid van die eerste krieketspan te wees, is baie harde werk. Jy moet baie tyd insit en baie fiks wees. Die oefeninge vind op Maandae, Dinsdae en Donderdae plaas. Ons speel ons wedstryde op Saterdae om nege-uur. Dit is een-dag-wedstryde dus is dit 50 beurte aan ‘n kant wat dit 100 beurte altesaam maak”, het Rewayne gesê.
Alle Hoërskool Strand eerste krieketspan-aanhangers kan beslis na ‘n suksesvolle en fantastiese krieketseisoen uitsien. Die eerstes word deur Cobus Roodt afgerig.
Die ondersteuners kan na die volgende wedstryde hierdie kwartaal uitsien:
21 Januarie – Hermanus
28 Januarie – Klein Nederburg
4 Februarie – Parel Vallei
11 Februarie – Vredenburg
18 Februarie – Bredasdorp
25 Februarie – Boland streekswedstryde
4 Maart – HHH (Interskole)
Sterkte aan al die spelers van die eerste krieketspan!
Agter (van links na regs): Jarred Verwey, Liam Martin, Chritopher Bodenstein, Edward Russouw, Ruwayne Viljoen, Afrigter Kobus Roodt, Zander Barnard, George du Toit & Danico Maré
Middel (van links na regs): Keenan Beckett, Wian Meyer, Quinton van Geems
Voor: Mieftah Oliver
SA junior Surf Kampioen in die Strand
On Augustus 3, 2016 Augustus 3, 2016 By ArianaUysIn SportLewer kommentaar
Jy het deelgeneem aan ‘n 10,5 km oop-oseaan resies. Wat behels dit alles? Hoe fiks moet jy wees om hierdie tipe resies te ry?
On April 26, 2016 Mei 4, 2016 By Living a life of testimoniesIn SportLewer kommentaar
Gedurende die Maart-April vakansie het tien van Hoërskool Strand se netbalspelers aan die Arrthur Johnson toernooi in Mosselbaai deelgeneem.
Die toer het vanaf Vrydag 18 Maart tot Woensdag 23 Maart geduur. Die netbalspelers is vergesel van juffrou Tania van der Walt en die eerstespanafrigter, Johlene Petersen. Die skoolbussie het om 11:00 van Hoërskool Strand vertrek en het rondom 16:00 by Hoërskool Punt in Mosselbaai arriveer waar die span geregistreer het.
Daarna het die groep na hul blyplek in Hartenbos vertrek, wat tot almal se verbasing reg langs die see geleë was.
Die skedule vir die toer het soos volg gewerk: Vrydagaand het die spelers die geleentheid gekry om hulself gemaklik te vestig in hul kamers en vir aandete in die Spur gaan eet het. Saterdagoggend het die eerste wedstryde begin waar Hoërskool Strand Curro 18-3, Grootte Schuur 27-1, Ferdpostma C 27-1, Ferdpostma B 15-4 geklop het.
Direk na die laasste wedstryd het die dogters hulleself gaan verfris en aandete geëet. Daarna het die span na Hoërskool Punt vertrek om die Mejufrou en Meneer Sportweel te kyk.
Jana Retief van Hoërskool Strand is genomineer om deel te neem. Sy was pragtig geklee in ‘n silwer, sprankelende aandrok met spesiaal gekrulde hare deur die kaptein, Caleigh Stuart.
Hoërskool Srand het vir die tweede jaar die Mejuffrou Sportweek gewen.
Sondagoggend het die meisies die kerkdiens in die skoolsaal bygewoon en is die middag na Diaz Strand se Waterpark toe vir spanbou. Aangesien dit ‘n bietjie winderig en koud was, is daar toe besluit om liewer in die warmwaterswembad te gaan swem.
Maandag was die dogters weer volstoom op die netbalbaan en het die volgende prestasies bereik: Hendrik Potgieter 31-1, Ben Viljoen A 19-4 en President 25-0 geklop, maar 13-12 teen Kirkwood verloor. Dit was ‘n naelbytwedstryd. Maandagaand na aandete het die meisies en Juffrou van der Walt op ‘n middernagtelike toerroete gegaan na Mc Donalds vir ‘n “ietsie” om te knibbel en te drink.
Dinsdag het Hoërskool Strand 17-2 teen Woodridge gewen asook teen Bultfontein. In die semi-finale het Strand teen Vereniging Gimnasium gespeel en 19-10 verloor, maar in die finale Woensdag teen Hartswater 13-11 gewen en dus ‘n algehele derde plek in die toernooi behaal.
Vier van ons spelers is gekies om deel te neem aan die top 20 wedstryd, waar spanne bestaan uit die uitblinkers van die toernooi. Ons spelers wat gekies is, is onder andere Caleigh Stuart, Logan Leisse, Kayla Chatburn en Angelique Thau.
Verder is daar ses meisies van Hoërskool Strand geselekteer om deel te neem aan die Ierland-toerspan wat van 1-10 September deelneem. Baie geluk aan Caleigh Stuart, Logan Leisse, Kayla Chatburn, Minke Barnard, Chanell van Zyl en Nicky-Louise Byrne.
Namens die meisies wil die Suidooster ook hul dank uitspreek aan Juffrou van der Walt vir al haar rondryery en organisering gedurende die toer, maar ons wil aan “Coach” opreg dankie sê. Daar word gesê dat dit nie die spelers is wat die span maak nie, maar die afrigter.
Blink toekoms wag op Bok-rugby
On April 15, 2016 By Living a life of testimoniesIn SportLewer kommentaar
STRAND – Oor die jare het Springbok-rugby sy hoogte- en laagtepunte gehad wat wen en verloor en kritici aanbetref. Verlede jaar (2015) was geen uitsondering nie.
Sedert die insluitings van Suid-Afrika in internasionale sport in 1994, het Springbok- rugby net verbeter. Met afrigters onder andere Carel du Plessis, Nick Mallet, Jake White en Pieter de Villiers, het Springbok-rugby versterk.
In 2011 na die Rugby Wêreldbeker toernooi in Nieu-Seeland, het Pieter de Villiers besluit om paaie te skei met die Springbokke en is Heyneke Meyer (voormalige Blou Bul afrigter) aangestel. In 2014 het hy sy eerste oorwinning oor Nieu-Seeland as afrigter beleef, maar dit was ook lank vergete toe Suid-Afrika vir die eerste keer in sy geskiedenis teen Argentinie (25 – 37) verloor het tydens die rugby Kampioenskap asook teen Japan (32 – 34) verloor het in die onlangse RWB toernooi.
Van toe af is Heyneke Meyer se afrigtingstyl deur die publiek bevraagteken. Al die kritici en vrae het gelei tot sy bedanking as Bok-afrigter in Desember 2105.
Daar is beoog om die nuwe afrigter op 1 April 2016 aan te kondig, wat toe later verskuif het na 12 April 2016.
Name soos Nick Mallet en Allistair Coetzee was gunstelinge, maar dit was die voormalige Sprongbok-assistent afrigter van Jake White en die Stormers / WP- afrigter, Allistair Coetzee, wat bo geëindig het.
Suid-Afrika begin hul internasionale seisoen met drie toetse tuis teen Ierland en dan die Castle Lager Rugby Kampioenskap. Daar is ook gereël dat hulle aan die einde van die jaar na Brittanje vertrek vir toetse teen Wallis, Skotland en ‘n Barbarians Span.
Allistar Coetzee gaan ‘n groot taak hê wanneer die tyd vir hom kom om sy nuwe groep aan te kondig as gevolg van al die beserings en dilemmas wat hom in die gesig staar.Die Arende bly getroue SPRINGBOK ONDERSTEUNERS
Gedurende die Maart-April vakansie het tien van Hoërskool Strand se netbalspelers aan die Arrthur Johnson toernooi in Mosselbaai deelgeneem
Sondagoggend het die meisies die kerkdiens in die skoolsaal bygewoon en is die middag na Diaz Strand se Waterpark toe vir spanbou.
Aangesien dit ‘n bietjie winderig en koud was, is daar toe besluit om liewer in die warmwaterswembad te gaan swem.